**Doktorandské štúdium**

**TERMÍN PODANIA PRIHLÁŠKY**: **do 31. mája 2024**

**KONANIE PRIJÍMACÍCH SKÚŠOK:** posledný júnový a prvý júlový týždeň

**ŠTUDIJNÉ PROGRAMY**

|  |  |  |  |
| --- | --- | --- | --- |
|  | **Forma štúdia** | **Predpokladaný počet prijatých****Počty upravia katedry** | **Ročné školné v externej forme štúdia** |
| Didaktika anglického jazyka a literatúry | denná/externá | 1/1 | 1050,-€ |
| Didaktika technických predmetov | denná/externá | 1/1 | 1150,-€ |
| Pedagogika  | denná/externá | 3/3 | 1050,-€ |
| Didaktika hudobného a hudobno-dramatického umenia | denná/externá | 2/3 | 1050,-€ |
| Športová edukológia | denná/externá | 2/2 | 1150,-€ |

**VŠEOBECNÉ INFORMÁCIE K PRIJÍMACIEMU KONANIU A PODMIENKY PRIJATIA**

Pedagogická fakulta Univerzity Konštantína Filozofa v Nitre zverejňuje v zmysle § 56 a § 57 Zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov, nasledovné podmienky prijatia na vysokoškolské štúdium v doktorandskom stupni štúdia s cieľom zabezpečiť, aby sa na štúdium dostali uchádzači s potrebnými schopnosťami a predpokladmi.

* Základnou podmienkou prijatia na doktorandské štúdium je vysokoškolské vzdelanie druhého stupňa.
* Štandardná dĺžka doktorandského štúdia v dennej forme je tri roky a absolventi získajú titul „philosophiae doctor“ („PhD.“).
* Štandardná dĺžka doktorandského štúdia v externej forme je štyri roky a absolventi získajú titul „philosophiae doctor“ („PhD.“).

**POSTUP PRI PODÁVANÍ E-PRIHLÁŠKY**

Uchádzač o štúdium sa prihlasuje **vyplnením a uložením prihlášky v elektronickej podobe v akademickom informačnom systéme UKF**

**E - prihláška musí obsahovať:**

* *scan podpísaného štruktúrovaného životopisu*;
* *scan dokladov o absolvovaní štúdia* (vysokoškolský diplom, vysvedčenie o štátnej skúške, dodatok k diplomu – ak bol vydaný)a dokladov o výsledkoch v záujmovej činnosti súvisiacej so študijným programom, na ktorý sa uchádzač hlási,
* *scan dokladu o nostrifikácii vysokoškolského vzdelania*, pokiaľ bol vydaný v zahraničí,
* *scan dokladu o štátnej jazykovej skúške* (v prípade, ak ju uchádzač absolvoval),
* *scan potvrdenia o odbornej praxi u uchádzača na dennú formu štúdia,*
* *zoznam doteraz publikovaných odborných a vedeckých prác* podľa platnej kategorizácie alebo súpis výsledkov inej odbornej alebo umeleckej činnosti, príp. posudky na tieto práce a činnosti – vložený ako príloha vo formáte PDF,
* *rámcový projekt k téme dizertačnej práce* (uchádzač o študijný program didaktika anglického jazyka a literatúry predkladá rámcový projekt k téme dizertačnej práce v anglickom jazyku) – vložený ako príloha vo formáte PDF.

***Poznámky a upozornenia:***

* číselný údaj uvedený pri uskutočňovaných študijných programoch vyjadruje predpokladaný počet študentov prijatých na štúdium,
* súčasťou študijného plánu všetkých študijných programov 3. stupňa je štúdium anglického jazyka (v ŠP Didaktika anglického jazyka a literatúra iného cudzieho jazyka ako anglického),
* uchádzač sa môže prihlásiť iba na jednu z vypísaných tém,
* rámcový projekt dizertačnej práce *obsahuje návrh a zdôvodnenie jeho tematického zamerania, zamýšľaného metodologického postupu a zoznam preštudovanej literatúry (domácej a cudzojazyčnej) z problematiky, týkajúcej sa témy dizertačnej práce v rozsahu najviac 10 strán A4,*
* v prihláške vyžadujeme vyplniť časť *„Výpis výsledkov magisterského, inžinierskeho, doktorského štúdia v jednotlivých semestroch, resp. doložiť výpis výsledkov magisterského, inžinierskeho alebo doktorského štúdia, ktorý vydáva študijné oddelenie VŠ“* – 2. str. prihlášky, iba v prípade, ak uchádzač nepredkladá overenú fotokópiu dokladu „Dodatok k diplomu“ ako prílohu k vysokoškolskému diplomu.

**PRIJÍMACIE KONANIE NA DOKTORANDSKÉ ŠTÚDIUM**

* ústna skúška (v študijnom programe didaktika anglického jazyka a literatúry prebieha v anglickom jazyku),
* prezentácia a obhajoba rámcového projektu dizertačnej práce (v študijnom programe didaktika anglického jazyka a literatúry prebieha v anglickom jazyku),
* teoretické poznatky zodpovedajúce príslušnému študijnému programu, osobnostné predpoklady na štúdium, motivácia uchádzača a výsledky vysokoškolského štúdia druhého stupňa alebo študijného programu podľa § 53 ods. 3. Zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov,
* schopnosť odbornej komunikácie o zvolenej téme,
* znalosť anglického jazyka (v študijnom programe didaktika anglického jazyka a literatúry znalosť iného cudzieho jazyka ako anglického).

**Spôsob vyhodnocovania výsledkov prijímacej skúšky:**

Prijímacia komisia zhodnotí plnenie všetkých požadovaných kritérií, zhodnotí kvalitu spracovania a prezentácie rámcového projektu dizertačnej práce a predpoklady uchádzača o štúdium príslušného študijného programu, na základe čoho stanoví poradie uchádzačov z hľadiska ich úspešnosti.

Pedagogická fakulta si vyhradzuje právo neotvoriť študijný program, v ktorom
na prijímacej skúške nebudú uchádzačmi splnené stanovené požiadavky (kritériá).

Bližšie informácie o podmienkach prijatia na doktorandské študijné programy budú zverejnené na webovom sídle PF UKF - [www.pf.ukf.sk](http://www.pf.ukf.sk).

**POPLATOK ZA PRIJÍMACIE KONANIE**

* **25,-€** za **elektronickú** prihlášku podanú na jeden študijný programprostredníctvom akademického informačného systému UKF alebo cez Portál VŠ
* Poplatok za prijímacie konanie je potrebné uhradiť najneskôr do troch dní od uloženia prihlášky v akademickom informačnom systéme.
* Poplatok za prijímacie konanie možno realizovať online, internet bankingom alebo bezhotovostným platobným príkazom prostredníctvom banky. Ak uchádzač zrealizuje platbu jedným z uvedených spôsobov, nie je nutné doložiť doklad o zaplatení.
* Ak uchádzač zrealizuje platbu iným spôsobom ako je vyššie uvedené, je povinný uložiť v E-prihláške doklad o úhrade ako scan prílohu.

**Banka:** Štátna pokladnica

**Účet:** 7000073068/8180

**IBAN:** SK76 8180 0000 0070 0007 3068

**SWIFT/BIC:** SPSRSKBAXXX

**Zo zahraničia:** BIC – Beneficiary ́s Bank Code: SUBASKBX

**Variabilný symbol:** pri elektronickej prihláške informačný systém generuje variabilný symbol automaticky

**Správa pre prijímateľa:** meno a priezvisko uchádzača.

**Spôsob platby:** **výlučne bankovým prevodom** (napr. internetbanking), nie poštou

**ADRESA FAKULTY:**

Pedagogická fakulta

Univerzita Konštantína Filozofa v Nitre

Dražovská 4, 949 01 Nitra

tel. +421 37 6408 215

e-mail: dpf@ukf.sk This e-mail address is being protected from spambots, you need JavaScript enabled to view it

web: [www.pf.ukf.sk](http://www.pf.ukf.sk/)

Uchádzačom odporúčame sledovať informácie k prijímaciemu konaniu na webovom sídle fakulty.